ਅਜੈ ਬੰਗਾ
ਅਜੈ ਪਾਲ ਸਿੰਘ ਬੰਗਾ (ਜਨਮ 10 ਨਵੰਬਰ 1959) ਇੱਕ ਭਾਰਤੀ ਮੂਲ ਦਾ ਅਮਰੀਕੀ ਕਾਰੋਬਾਰੀ ਹੈ ਜੋ ਵਿਸ਼ਵ ਬੈਂਕ ਗਰੁੱਪ ਦਾ ਮੌਜੂਦਾ ਮੁਖੀ ਹੈ। ਉਹ ਜਨਰਲ ਐਟਲਾਂਟਿਕ ਦਾ ਉਪ ਚੇਅਰਮੈਨ ਸੀ ਅਤੇ ਇਸ ਤੋਂ ਪਹਿਲਾਂ ਉਸਨੇ ਮਾਸਟਰਕਾਰਡ ਦੇ ਕਾਰਜਕਾਰੀ ਚੇਅਰਮੈਨ ਵਜੋਂ ਸੇਵਾ ਨਿਭਾਈ। ਇਸ ਤੋਂ ਪਹਿਲਾਂ, ਉਹ ਜੁਲਾਈ 2010 ਤੋਂ ਦਸੰਬਰ 31, 2020 ਤੱਕ ਮਾਸਟਰਕਾਰਡ ਵਿੱਚ ਪ੍ਰਧਾਨ ਅਤੇ ਸੀਈਓ ਦੇ ਅਹੁਦਿਆਂ 'ਤੇ ਰਿਹਾ। ਉਹ ਨੀਦਰਲੈਂਡ-ਅਧਾਰਤ ਨਿਵੇਸ਼ ਹੋਲਡਿੰਗ ਕੰਪਨੀ ਐਕਸੋਰ ਦਾ ਚੇਅਰਮੈਨ ਅਤੇ ਯੂਐਸ ਉਪ ਰਾਸ਼ਟਰਪਤੀ ਕਮਲਾ ਹੈਰਿਸ ਦੇ ਨਾਲ ਮੱਧ ਅਮਰੀਕਾ ਲਈ ਜਨਤਕ-ਨਿੱਜੀ ਭਾਈਵਾਲੀ ਦਾ ਚੇਅਰਮੈਨ ਵੀ ਹੈ। ਅਜੈ ਬੰਗਾ ਭਾਰਤ ਵਿੱਚ ਨਿਵੇਸ਼ ਕਰਨ ਵਾਲੀਆਂ 300 ਤੋਂ ਵੱਧ ਵੱਡੀਆਂ ਅੰਤਰਰਾਸ਼ਟਰੀ ਕੰਪਨੀਆਂ ਦੀ ਨੁਮਾਇੰਦਗੀ ਕਰਨ ਵਾਲੀ ਯੂ.ਐੱਸ.-ਇੰਡੀਆ ਬਿਜ਼ਨਸ ਕੌਂਸਲ (USIBC) ਦਾ ਸਾਬਕਾ ਚੇਅਰਮੈਨ ਹੈ, ਅਤੇ ਇੰਟਰਨੈਸ਼ਨਲ ਚੈਂਬਰ ਆਫ਼ ਕਾਮਰਸ ਦਾ ਚੇਅਰਮੈਨ ਹੈ। 19 ਅਕਤੂਬਰ 2014 ਨੂੰ, ਉਹ ਵੱਕਾਰੀ ਮੈਗਜ਼ੀਨ ਹਾਰਵਰਡ ਬਿਜ਼ਨਸ ਰਿਵਿਊ ਦੁਆਰਾ ਜਾਰੀ ਸਾਲ 2014 ਵਿੱਚ ਵਿਸ਼ਵ ਦੇ 100 ਸਰਵੋਤਮ ਪ੍ਰਦਰਸ਼ਨ ਕਰਨ ਵਾਲੇ ਸੀਈਓਜ਼ ਦੀ ਸੂਚੀ ਵਿੱਚ ਵੀ ਸ਼ਾਮਲ ਸੀ। ਉਹ ਇਸ ਸੂਚੀ 'ਚ 64ਵੇਂ ਸਥਾਨ 'ਤੇ ਹੈ। ਸੂਚੀ ਵਿੱਚ ਸ਼ਾਮਲ ਕਰਨ ਵਾਲਾ ਉਹ ਭਾਰਤੀ ਮੂਲ ਦਾ ਇਕਲੌਤਾ ਵਿਅਕਤੀ ਹੈ। 2023 ਵਿਚ ਅਮਰੀਕੀ ਰਾਸ਼ਟਰਪਤੀ ਜੋ ਬਾਈਡਨ ਵੱਲੋ ਸਟਰਕਾਰਡ ਦੇ ਸਾਬਕਾ ਸੀਈਓ ਦਸਤਾਰਧਾਰੀ ਸਿੱਖ ਅਜੈ ਪਾਲ ਸਿੰਘ ਬੰਗਾ ਨੂੰ ਵਿਸ਼ਵ ਬੈਂਕ ਦਾ ਨਵਾਂ ਮੁਖੀ ਨਿਯੁਕਤ ਕੀਤਾ ਗਿਆ ਹੈ।